“เงินบาท” เปิดอ่อนค่า 34.46 บ. นลท.จับตาประชุมกนง.พรุ่งนี้
“เงินบาท” เปิดเช้านี้อ่อนค่าอยู่ที่ 34.46 บ./ดอลลาร์ จากปิดตลาดเย็นวานนี้ที่ระดับ 34.34 บ./ดอลลาร์ หลังดอลลาร์แข็งค่า นักลงทุนจับตารอประชุมกนง.พรุ่งนี้

“เงินบาท” เปิดเช้านี้อ่อนค่าอยู่ที่ 34.46 บ./ดอลลาร์ จากปิดตลาดเย็นวานนี้ที่ระดับ 34.34 บ./ดอลลาร์ หลังดอลลาร์แข็งค่า นักลงทุนจับตารอประชุมกนง.พรุ่งนี้
7 มิ.ย. 2565

ผู้สื่อข่าวรายงานว่า นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 34.46 บาทต่อดอลลาร์ ปรับตัวอ่อนค่าจากปิดตลาดเย็นวานนี้ที่ระดับ 34.34 บาทต่อดอลลาร์ เคลื่อนไหวในทิศทางเดียวกับตลาดภูมิภาค เนื่องจากเมื่อคืนนี้ดอลลาร์แข็งค่า เมื่อเทียบกับสกุลเงินส่วนใหญ่ หลังอัตราดอกเบี้ยพันธบัตรของสหรัฐปรับตัวเพิ่มขึ้น นักบริหารเงินประเมินกรอบการเคลื่อนไหวของเงินบาทในวันนี้ไว้ที่ 34.35 – 34.55 บาทต่อดอลลาร์
สำหรับปัจจัยที่ติดตามในช่วงนี้ คือ ผลการประชุมของคณะกรรมการนโยบายการเงิน (กนง.) ในวันพรุ่งนี้
THAI BAHT FIX 3M (6 มิ.ย.) อยู่ที่ระดับ 0.41197% ส่วน THAI BAHT FIX 6M อยู่ที่ระดับ 0.72096%